Duitse egpaar verhoor oor babalykiesAndrea G. bedek haar gesig in die hof. Foto: Daniel Karmann/dpa via AP ŉ Egpaar se verhoor het in Beiere, Duitsland, begin nadat agt babalykies in hul woonstel gevind is. Die lykies is in November in die egpaar se woonstel in Beiere gevind. Die 45-jarige ma, geïdentifiseer as Andrea G, staan tereg op vier aanklagte van moord. Haar 55-jarige man, geïdentifiseer as Johann G, word aangekla van medepligtigheid. Staatsaanklaers kon nie bevestig of vier van die babas wel lewend gebore is nie, en die ma staan om dié rede net op vier aanklagte van moord tereg. Die ma het aan die hof gesê sy het die agt pasgebore babas in handdoeke toegedraai en weggesteek, ongeag of hulle tekens van lewe getoon het. Die egpaar het drie ander kinders en elkeen het ook twee ander kinders uit vorige huwelike.